CELEX: 62016TN0149
Language: hr
Date: 2016-04-11 00:00:00
Title: Predmet T-149/16: Tužba podnesena 11. travnja 2016. – Spliethoff’s Bevrachtingskantoor protiv Komisije

13.6.2016   
            
            
               HR
            
            
               Službeni list Europske unije
            
            
               C 211/56
            
         
      Tužba podnesena 11. travnja 2016. – Spliethoff’s Bevrachtingskantoor protiv Komisije
      (Predmet T-149/16)
      (2016/C 211/70)
      Jezik postupka: engleski
      
         Stranke
      
      
         Tužitelj: Spliethoff’s Bevrachtingskantoor BV (Amsterdam, Nizozemska) (zastupnik: P. Glazener, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Provedbenu odluku Komisije C(2015) 5274 od 31. srpnja 2015. o utvrđivanju popisa prijedloga koji su izabrani za primanje financijske pomoći Europske unije u okviru Instrumenta za povezivanje Europe (CEF) – Prometni sektor, koja je donesena nakon poziva za podnošenje prijedloga objavljenog 11. rujna 2014. na temelju Višegodišnjeg radnog programa;
               
            
                  —
               
               
                  naloži Komisiji da donese novu odluku u odnosu na tužiteljev prijedlog, u skladu s presudom Općeg suda, u roku tri mjeseca do dana donošenja presude;
               
            
                  —
               
               
                  naloži Komisiji snošenje troškova postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvi tužbeni razlog, koji se temelji na očitoj pogrešci u ocjeni
                  
                              —
                           
                           
                              Ocjena tužiteljeva prijedloga nepravilna je u pogledu kriterija dodjele koji se odnose na značaj, utjecaj i kvalitetu. Na temelju pravilne ocjene tih kriterija dodjele prijedlog je trebao biti izabran za sufinanciranje iz sredstava Europske unije.
                           
                        
            
                  2.
               
               
                  Drugi tužbeni razlog, koji se temelji na povredi načela jednakog postupanja
                  
                              —
                           
                           
                              Komisija je donošenjem pobijane odluke prekršila načelo jednakog postupanja, s obzirom na to da nije izabrala tužiteljev prijedlog, dok je izabrala druge slične prijedloge koji se odnose na tehnologije smanjivanja emisija.